ססיל לה גרנאד

דיים ססיל אלן פלורט לה גרנאד (Cécile Ellen Fleurette La Grenade; נולדה ב-30 בדצמבר 1952) היא מדענית גרנדינית, המכהנת מאז 2013 כמושלת הכללית השישית של גרנדה.

ביוגרפיה
ססיל לה גרנאד נולדה למשפחה ובה חמש בנות. אביה הוא עובד ציבור ואמה היא אחות. סבתה מצד אמה, מארי לואיז אוליבייה-סילבסטר (Mary Louise Ollivierre-Sylvester) הייתה האשה הראשונה שנבחרה לכהן בבית המחוקקים של מושבת איי וינדוורד הבריטיים .

לה גרנאד היא מדענית מזון. היא סיימה לימודים לתואר ראשון בכימיה באוניברסיטת איי הודו המערבית. לאחר מכן סיימה לימודים לתואר שני ודוקטורט במדעי המזון באוניברסיטת מרילנד שבארצות הברית.

לה גרנאד החלה את כהונתה כמושלת הכללית של ארצה ב-7 במאי 2013, לאחר תום כהונתו של קרלייל גלין .

תוארי כבוד שהוענקו לה
 הממלכה המאוחדת:
 גברת מפוארת של מסדר מיכאל הקדוש וג'ורג' הקדוש
 קצינה של מסדר האימפריה הבריטית
 דיים של מסדר ג'ון הקדוש
 איטליה: אבירת צלב הצדק הגדול של המסדר הצבאי הקדוש הקונסטנטיניאני של ג'ורג' הקדוש

קישורים חיצוניים

 ידיעה על בחירת לה גרנאד לכהן כמושלת הכללית

מושלות כלליות
פוליטיקאים גרנדים
מסדר מיכאל הקדוש וג'ורג' הקדוש: גבירות ואבירי הצלב הגדול
קצינים במסדר האימפריה הבריטית
מושלים כלליים
ילידות 1952
ילידי 1952